Á kíníŋ áswé yā Babilón, bǐ ngábə́ bī tɔ̄á á sí, bǐ yóno, bǐ tsogó Síon; 2Á bīlé yā mgbág vālá, bǐ mān kə̄ byākəle mvɛ́d dzáán. 3Étēdē bēn ńgɔ bətíbili báán bə́ síligi bía biá[44], étēde ńgɔ̄ ébá bə́ ngábi bíā bə́ kad nâ bí fon, bɔ́ nâ: "Támân bía yiǎ dzīá yā Síon ná." 4Éyə bǐ nə́ dzǎm yiǎ dzīá Ńtondôbə yá bǐ tɔ̄á ézā ńnam ? 5Ngə́ mavóan wa aná, ǎ Yērúzalɛm, m̀bɔ̄ ńnōmo wáma nyé a vóǎn fə...![45] 6Oyə́m ó kə̄lə́ ma timbi á ndaaba, ngə́ mə̄ hə́ vóan watsog, ngə́ mə̄ hə́ bɔ tə tag ai Yērúzalɛm ńnəməná. 7Ǎ Ńtondôbə, tsogó bɔ́n bə́ Edom á bədzô ámǒs Yērúzalɛm na: “Á sí, á sí bə́ mānáŋán nyē búg a kələ kwí á bībé á sī !" 8Ǎ ngɔn Babilón, ǹkǎn á éndāman; mvɔ̌m ai é mod a ngádūgán wā ábé ásə o ngábɔ̄ bíā ! 9Mvɔ̌m ai ényɔ́ á ngānɔ̌ŋ mīńkə̄ŋə̄lé mí bɔ́n míe, a mǎn mya tɔs á ńkōm á yōb.